Source: https://www.epi.sk/zz/1992-53
Timestamp: 2019-11-20 11:58:16+00:00

Document:
53/1992 Zb. Nariadenie vlády Českej a Slovenskej Federatívnej Republiky o minimálnej mzde | Aktuálne znenie
Hľadaj v 53/1992 ×
Nariadenie vlády č. 53/1992 Zb.Nariadenie vlády Českej a Slovenskej Federatívnej Republiky o minimálnej mzde
(v znení č. 645/1992 Zb., 248/1993 Z. z.)
Platnosť od 11.02.1992 do31.03.1996
z 23. januára 1992
Vláda Českej a Slovenskej Federatívnej Republiky podľa § 111 ods. 3 Zákonníka práce č. 65/1965 Zb. v znení zákona č. 3/1991 Zb. a podľa § 4 ods. 4 zákona č. 1/1992 Zb. o mzde, odmene za pracovnú pohotovosť a o priemernom zárobku nariaďuje:
Toto nariadenie upravuje poskytovanie minimálnej mzdy zamestnancom (pracovníkom) v pracovnom pomere alebo v obdobnom pracovnom vzťahu (ďalej len „zamestnanec“).
a) za každú hodinu odpracovanú zamestnancom 13,30 Sk,
b) za mesiac 2 450 Sk pre zamestnanca odmeňovaného mesačnou mzdou,
c) 75 % súm uvedených v písmenách a) a b), ak ide o zamestnanca, ktorý je požívateľom čiastočného invalidného dôchodku, a mladistvého zamestnanca staršieho ako 16 rokov,
d) 50 % súm uvedených v písmenách a) a b), ak ide o zamestnanca, ktorý je požívateľom invalidného dôchodku, invalidného zamestnanca mladšieho ako 18 rokov a zamestnanca mladšieho ako 16 rokov.
(2) Výška minimálnej mzdy uvedená v odseku 1 písm. a) je určená pre týždenný pracovný čas 42 1/2 hodiny; pri inej dĺžke ustanoveného týždenného pracovného času1) sa výška minimálnej mzdy úmerne upraví.
(3) Zamestnancovi odmeňovanému mesačnou mzdou , ktorý má dojednaný alebo povolený kratší pracovný čas1a) alebo neodpracoval v mesiaci všetky pracovné dni, patrí minimálna mzda vo výške zodpovedajúcej odpracovanej dobe.
(1) Ak mzda2) zamestnanca nedosiahne v kalendárnom mesiaci výšku minimálnej mzdy, zamestnávateľ poskytne zamestnancovi doplatok, ktorý predstavuje rozdiel medzi dosiahnutou mzdou a výškou minimálnej mzdy podľa § 2.
(2) Zamestnancovi, ktorého mzda je splatná za dlhšie než mesačné obdobie, sa doplatok poskytuje ako preddavok 3) a zúčtuje sa pri výplate uvedenej mzdy alebo jej časti za obdobie predchádzajúce dňu tejto výplaty. Obdobie predchádzajúce dňu tejto výplaty, prípadne bližšie podmienky zúčtovania doplatku dohodne zamestnávateľ v kolektívnej zmluve alebo upraví vo vnútornom predpise vydanom po prerokovaní s príslušným odborovým orgánom; u členov družstiev možno takú úpravu ustanoviť uznesením členskej schôdze4).
U domáckych zamestnancov sa na účely tohto nariadenia považuje za odpracovanú hodinu odvedená hodina práce podľa normy spotreby práce ustanovenej zamestnávateľom.5)
Doplatok do výšky minimálnej mzdy podľa tohto nariadenia sa poskytne po prvý raz za mesiac január 1992; mladistvým zamestnancom, s výnimkou invalidných, sa doplatok poskytne po prvý raz za mesiac február 1992.
Zrušuje sa nariadenie vlády Českej a Slovenskej Federatívnej Republiky č. 99/1991 Zb. o určení minimálnej mzdy.
2) § 111 ods. 2 Zákonníka práce.
§ 4 ods. 2 zákona č. 1/1992 Zb. o mzde, odmene za pracovnú pohotovosť a o priemernom zárobku.§ 3 ods. 2 zákona č. 143/1992 Zb. o plate a odmene za pracovnú pohotovosť v rozpočtových a v niektorých ďalších organizáciách a orgánoch.
1a) § 86 Zákonníka práce.
3) § 121 ods. 1 písm. b) Zákonníka práce.
§ 12 ods. 1 písm. b) zákona č. 1/1992 Zb.§ 18 ods. 1 písm. b) zákona č. 143/1992 Zb.
4) § 21 zákona č. 1/1992 Zb.
§ 10 zákona č. 143/1992 Zb.

References: § 111
 § 4
 § 2
 § 111

§ 4
 § 86
 § 121

§ 12
 § 21

§ 10